এই সময়ের মধ্যে পুঁজিবাজারে অনেক কোম্পানি এসেছে। সংশোধন করা হয়েছে বিভিন্ন আইন, নেয়া হয়েছে বহু পদক্ষেপ। কিন্তু সাধারণ বিনিয়োগকারীদের চিড়ে ধরা আস্থা ফেরানো সম্ভব হয়নি। ইতিমধ্যে মার্জিন ঋণের একঝোঁক বিনিয়োগকারী শেষ হয়ে গেছে। নতুন করে আসা বিনিয়োগকারীরাও পথে বসতে চলেছে। বেকার হতে হয়েছে অনেক সিকিউরিটিজ হাউজের কর্মকর্তা-কর্মচারীদের। এখন যারা রয়েছেন তাদের বেশিরভাগই কোম্পানি নিউজের ওপর ব্যবসা করে চলেছেন। বিশ্লেষণধর্মী বিনিয়োগে এখন আর লাভ নাই-এমনটাই যেন বিনিয়োগকারীদের মনে দানা বেঁধেছে।